Afrika Borwa goba Repabliki ya Afrika Borwa (Republic of South Africa) ke naga lefasaneng la Afrika. Afrika Borwa e go la borwa bja Afrika, e wela seleteng sa Borwa bja Afrika. Afrika Borwa e agišane le : Botswana (leboa) Eswatini Lesotho Mozambique (bohlabela) Namibia (leboa bodikela) Zimbabwe (leboa bohlabela) Afrika Borwa ke leloko la Commonwealth of Nations. Go tloga ka 2019, Cyril Ramaphosa e bile mopresidente wa bolesomepedi wa Afrika Borwa. Pele ga Cyril Ramaphosa, Jacob Zuma, Thabo Mbeki le Nelson Mandela e be e le dipresidente. Afrika Borwa e na le maleme a lesometee a semmušo e lego Sezulu, Sethosa, Afrikaans, Sepedi, Setswana, Seisimane, Sesotho, Setsonga, Seswati, Sevenda le Sendebele. Afrika Borwa e na le dipolelo tša go swana le Fanakalo, Selobedu, Setebele sa Leboa le SeSan tšeo di bolelwago efela e se dipolelo tša semmušo. Polelo ya go swana le Selobedu le Setlokwa ke dipolelosemmotwana tšeo di welago ka fase ga leleme la Sesotho sa Leboa (Sepedi).